Document ID: 32011D0407

TARYBOS SPRENDIMAS
2011 m. birželio 6 d.
dėl pozicijos, kurios Europos Sąjunga turi laikytis EEE jungtiniame komitete dėl EEE susitarimo VI priedo (Socialinė apsauga) ir 37 protokolo dalinio pakeitimo
(2011/407/ES)
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 48 straipsnį kartu su jos 218 straipsnio 9 dalimi,
atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
atsižvelgdama į Europos Komisijos pasiūlymą,
kadangi:
(1)
Europos ekonominės erdvės susitarimo (toliau - EEE susitarimas) VI priede pateikiamos konkrečios su socialine apsauga susijusios nuostatos ir taisyklės, o 37 protokole pateikiamas komitetų, kuriuose dalyvauja EEE ELPA valstybės, sąrašas.
(2)
Į EEE susitarimą tikslinga įtraukti 2004 m. balandžio 29 d. Europos Parlamento ir Tarybos reglamentą (EB) Nr. 883/2004 dėl socialinės apsaugos sistemų koordinavimo (2), 2009 m. rugsėjo 16 d. Europos Parlamento ir Tarybos reglamentą (EB) Nr. 988/2009, iš dalies keičiantį Reglamentą (EB) Nr. 883/2004 dėl socialinės apsaugos sistemų koordinavimo ir nustatantį jo priedų turinį (3), ir 2009 m. rugsėjo 16 d. Europos Parlamento ir Tarybos reglamentą (EB) Nr. 987/2009, nustatantį Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (4). Be to, tikslinga įtraukti kelis Administracinės komisijos sprendimus ir rekomendacijas. Be to, reikėtų iš dalies pakeisti 37 protokolą į komitetų sąrašą įtraukiant Socialinės apsaugos sistemų koordinavimo administracinę komisiją, įsteigtą Reglamentu (EB) Nr. 883/2004.
(3)
Todėl reikėtų atitinkamai iš dalies pakeisti EEE susitarimo VI priedą ir 37 protokolą,
PRIĖMĖ ŠĮ SPRENDIMĄ:
Vienintelis straipsnis
Sąjungos pozicija, kurios ji turi laikytis EEE jungtiniame komitete dėl numatyto EEE susitarimo VI priedo (Socialinė apsauga) ir 37 protokolo dalinio pakeitimo, grindžiama EEE jungtinio komiteto sprendimo projektu, pridedamu prie šio sprendimo.
Priimta Briuselyje 2011 m. birželio 6 d.

Labels: 0
18
15
5